
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	                      Bucureşti, 11.02.2014 

         Pl-x 473/2013
         Pl-x 544/2013
        Pl-x 553/2013


     RAPORT  
asupra propunerii legislative pentru completarea Ordonanţei de Guvern nr.2/12.07.2001 privind regimul juridic al contravenţiilor cu modificările şi completările ulterioare (Pl-x 473/2013)
şi

asupra propunerii legislative pentru modificarea art.27 din Ordonanţa Guvernului nr.2/2001 privind regimul juridic al contravenţiilor (Pl-x 544/2013)
şi

asupra propunerii legislative pentru modificarea art.27 al Ordonanţei Guvernului nr.2/2001 privind regimul juridic al contravenţiilor (Pl-x 553/2013)
În temeiul dispoziţiilor art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere în fond, cu propunerea legislativă pentru completarea Ordonanţei de Guvern nr.2/12.07.2001 privind regimul juridic al contravenţiilor cu modificările şi completările ulterioare, trimisă cu adresa nr. Pl-x 473/2013 din 11 noiembrie 2013, înregistrată sub nr.4c-11/1295 din 12 noiembrie 2013; cu propunerea legislativă pentru modificarea art.27 din Ordonanţa Guvernului nr.2/2001 privind regimul juridic al contravenţiilor, trimisă cu adresa nr. Pl-x 544/2013 din 2 decembrie 2013, înregistrată sub nr.4c-11/1415 din 2 decembrie 2013, respectiv cu propunerea legislativă pentru modificarea art.27 al Ordonanţei Guvernului nr.2/2001 privind regimul juridic al contravenţiilor, trimisă cu adresa nr. Pl-x 553/2013 din 2 decembrie 2013, înregistrată sub nr.4c-11/1424 din 2 decembrie 2013.

Senatul în calitate de primă Cameră sesizată a respins Pl-x 473/2013 în şedinţa din 6 noiembrie 2013, iar Pl-x 544/2013 şi Pl-x 553/2013 le-a respins în şedinţa din 27 noiembrie 2013.
Potrivit prevederilor art. 75 din Constituţia României, republicată, şi ale art.92 alin. (9) pct. 1, din Regulamentul Camerei Deputaţilor, republicat, Camera Deputaţilor este Cameră decizională. 

Consiliul Legislativ a avizat favorabil cele trei iniţiative legislative, conform avizelor nr. 424 din 22 mai 2013, nr. 568 din 17 iunie 2013 şi nr. 685 din 4 iulie 2013.

Guvernul prin punctele de vedere transmise nu susţine adoptarea Pl-x 473/2013 - adresa nr. 1571 din 30 august 2013, respectiv Pl-x 553/2013 - adresa nr. 2309 din 29 noiembrie 2013.
Comisia pentru administraţie publică, amenajarea teritoriului şi echilibru ecologic a avizat negativ propunerea legislativă Pl-x 473/2013, respectiv propunerea legislativă Pl-x 553/2013, în şedinţa din 9 decembrie 2013.       

· Propunerea legislativă pentru completarea Ordonanţei de Guvern nr.2/12.07.2001 privind regimul juridic al contravenţiilor cu modificările şi completările ulterioare - Pl-x 473/2013 are ca obiect de reglementare modificarea şi completarea Ordonanţei Guvernului nr.2/2001 privind regimul juridic al contravenţiilor, aprobată cu modificări ulterioare, în scopul îmbunătăţirii unor aspecte ale reglementării actuale care au condus la dificultăţi în aplicarea în practică.

· Propunerea legislativă pentru modificarea art.27 din Ordonanţa Guvernului nr.2/2001 privind regimul juridic al contravenţiilor - Pl-x 544/2013 are ca obiect de reglementare modificarea art. 27 din Ordonanţa Guvernului nr.2/2001 privind regimul juridic al contravenţiilor, aprobată cu modificări şi completări ulterioare, în sensul stabilirii unor noi reguli privind comunicarea procesului-verbal de constatare a contravenţiei şi de stabilire a sancţiunii, precum şi a înştiinţării de plată.

· Propunerea legislativă pentru modificarea art.27 al Ordonanţei Guvernului nr.2/2001 privind regimul juridic al contravenţiilor - Pl-x 553/2013 are ca obiect de reglementare modificarea art. 27 din Ordonanţa Guvernului nr.2/2001 privind regimul juridic al contravenţiilor, aprobată cu modificări şi completări ulterioare, în sensul eliminării posibilităţii comunicării procesului-verbal şi a înştiinţării de plată prin afişare la domiciliul sau sediul contravenientului.
În conformitate cu prevederile art. 61 din Regulamentul Camerei Deputaţilor, republicat, membrii Comisiei juridice au examinat aceste iniţiative legislative în şedinţa din  11 februarie 2014. 

La şedinţa Comisiei juridice, de disciplină şi imunităţi au fost prezenţi 17 deputaţi din totalul de 26 membri ai acesteia. 
La şedinţa Comisiei a participat, în calitate de invitat din partea Ministerului Justiţiei, domnul Ovidiu Puţura, secretar de stat.

În urma examinării iniţiativelor legislative, a expunerilor de motive, a avizelor Consiliului Legislativ, a punctelor de vedere ale Guvernului, precum şi a opiniilor exprimate, membrii Comisiei au hotărât, în conformitate cu prevederile      art. 67 din Regulamentul Camerei Deputaţilor, republicat, cu majoritate de voturi, respingerea propunerii legislative pentru completarea Ordonanţei de Guvern nr.2/12.07.2001 privind regimul juridic al contravenţiilor cu modificările şi completările ulterioare, a propunerii legislative pentru modificarea art.27 din Ordonanţa Guvernului nr.2/2001 privind regimul juridic al contravenţiilor şi a propunerii legislative pentru modificarea art.27 al Ordonanţei Guvernului nr.2/2001 privind regimul juridic al contravenţiilor. 
În raport cu obiectul şi conţinutul lor,  cele trei propuneri legislative fac parte din categoria legilor ordinare. 

                 VICEPREŞEDINTE,                                    SECRETAR,

      Nicolae - Ciprian NICA                    Theodor-Cătălin NICOLESCU

Consilieri,
Roxana David
Silvia Olaru

